**ΔΗΜΟΤΙΚΗ ΕΠΙΧΕΙΡΗΣΗ** Λάρισα 09/03/2015

 **ΥΔΡΕΥΣΗΣ & ΑΠΟΧΕΤΕΥΣΗΣ** Αριθμός πρωτοκόλλου: 907

 **ΔΗΜΟΥ ΛΑΡΙΣΑΣ**

 **(Δ.Ε.Υ.Α.Λ.)**

**ΔΙΟΙΚΗΤΙΚΗ & ΟΙΚΟΝΟΜΙΚΗ ΥΠΗΡΕΣΙΑ**

**E-mail**:gioulats@deyal.gr

**Ταχ. Δ/νση** :Τέρμα Τυχερού

 41222-Λάρισα

**Πληροφ**. : Κυριέρη Πελαγία

**Τηλέφωνο** :2410-687143

**Fax** : 2410-687124

 **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ**

 **ΑΝΑΘΕΣΗ ΥΠΗΡΕΣΙΩΝ ΟΡΚΩΤΟΥ ΕΛΕΓΚΤΗ-ΛΟΓΙΣΤΗ**

Ο Πρόεδρος του Δ.Σ. της Δ.Ε.Υ.Α. Λάρισας, έχοντας υπόψη:

1. Τις διατάξεις του άρθρου 18 του Ν. 1069/80.

2.Τις διατάξεις του άρθρου 8 του Ν. 3919/2011.

3. Την υπ’ αριθμό 40/3/3-2-2015 Απόφαση του Δ.Σ. της Δ.Ε.Υ.Α.Λ. (ΑΔΑ: ΩΓΤΥΟΡ8Δ-Υ9Ν)

Προβαίνει σε Πρόσκληση εκδήλωσης ενδιαφέροντος για την Παροχή Υπηρεσιών Ορκωτού Ελεγκτή-Λογιστή:

1. Δικαιούχοι συμμετοχής θα είναι φυσικά ή νομικά πρόσωπα ή ενώσεις αυτών που λειτουργούν νόμιμα στην Ελλάδα, ως Ορκωτοί Ελεγκτές-Λογιστές εταιριών ή Κοινοπραξιών.
2. Αντικείμενο είναι η διενέργεια του **«Ειδικού ελέγχου διαχείρισης των αποθεματικών της Δημοτικής Επιχείρησης Ύδρευσης Αποχέτευσης Λάρισας των χρήσεων 2009-2014»** από έναν (1) Ορκωτό Ελεγκτή-Λογιστή.
3. Ο τόπος διενέργειας του ελέγχου είναι η έδρα της Δ.Ε.Υ.Α Λάρισας (Τέρμα Τυχερού 41222 Λάρισα).
4. Το τελικό παραδοτέο αποτέλεσμα του ελέγχου, θα είναι η παράδοση έκθεσης του **«Ειδικού ελέγχου διαχείρισης των αποθεματικών της Δημοτικής Επιχείρησης Ύδρευσης Αποχέτευσης Λάρισας των χρήσεων 2009-2014»** υπογεγραμμένη από τον Ελεγκτή που θα διενεργήσει τον έλεγχο και με ημερομηνία παράδοσης δύο μήνες από την υπογραφή της σύμβασης και όχι αργότερα από τις 31/8/2015.
5. Τα απαιτούμενα δικαιολογητικά που πρέπει να καταθέσουν είναι:

α). Αίτηση στην οποία οι ενδιαφερόμενες Εταιρίες ή Κοινοπραξίες θα αναφέρουν την πρόθεσή τους για συμμετοχή στην πρόσκληση εκδήλωσης ενδιαφέροντος, καθώς και το ονοματεπώνυμο και τον ΑΜ ΣΟΕΛ του Ορκωτού Λογιστή, που προτείνουν για τη διενέργεια του ελέγχου.

β). Οικονομική Προσφορά.

γ). Βεβαιώσεις εργασιακής εμπειρίας ή και πρόσθετων επαγγελματικών δραστηριοτήτων. Η τήρηση των στοιχείων που θα κατατεθούν θα είναι εμπιστευτική.

1. Τα απαιτούμενα δικαιολογητικά μαζί με την οικονομική προσφορά θα κατατίθενται μέσα σε σφραγισμένο φάκελο, με την ένδειξη <<ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΤΩΝ ΥΠΗΡΕΣΙΩΝ ΟΡΚΩΤΟΥ ΛΟΓΙΣΤΗ>, πάνω στον οποίο θα αναγράφονται τα στοιχεία της Ελεγκτικής Εταιρίας ή Κοινοπραξίας. Ο κλειστός φάκελος θα αποστέλλεται ή θα κατατίθεται στη γραμματεία της Δ.Ε.Υ.Α. Λάρισας στην Ταχυδρομική Διεύθυνση: Τέρμα Τυχερού 41222 Λάρισα, έως και την **19η Μαρτίου 2015, ημέρα Πέμπτη και ώρα 11:00.)** Προσφορές που θα ληφθούν, από την Δ.Ε.Υ.Α.Λ., μετά την παραπάνω προθεσμία θα θεωρηθούν εκπρόθεσμες και δεν θα ληφθούν υπόψη. Η τελική επιλογή θα γίνει ύστερα από αξιολόγηση των δικαιολογητικών και της οικονομικής προσφοράς, από την αρμόδια Επιτροπή αξιολόγησης.
2. Η χαμηλότερη οικονομική προσφορά καθώς και η εμπειρία θα ληφθούν υπ’ όψιν από το Διοικητικό Συμβούλιο της ΔΕΥΑΛ με βάση την οποία θα αναθέσει τον ειδικό έλεγχο.
3. Μετά την ανάθεση θα υπογραφεί σύμβαση ανάθεσης του ελέγχου με τον ανάδοχο και η πληρωμή θα γίνει αμέσως μετά την παράδοση στην Δ.Ε.Υ.Α. (ΛΑΡΙΣΑΣ) της έκθεσης του ειδικού και της έκδοσης του σχετικού τιμολογίου.

**Ο Νόμιμος Εκπρόσωπος της Δ.Ε.Υ.Α.Λ**

**Καφφές Θεόδωρος**

**Αντιπρόεδρος του Δ.Σ.**